laion/Wikipedia-Exotic huggingface dataset:
אורז חינם

אורז חינם (באנגלית: Free Rice) הוא אתר אינטרנט חינוכי ולימודי שרותם את הגולשים למאבק ברעב עולמי באמצעות משחקים חינוכיים רב-ברירתיים. השתתפות הגולשים במשחקים מביאה לתרומת מזון על ידי מפרסמים באתר. המשחקים כוללים אוצר מילים באנגלית (המשחק איתו התחיל האתר), לוח הכפל, קדם-אלגברה, סמלים כימיים (ברמות בסיסית ובינונית), דקדוק השפה האנגלית, אוצר מילים בסיסי של שפות זרות לדוברי אנגלית (צרפתית, גרמנית, איטלקית וספרדית), גאוגרפיה (זיהוי ערי בירה בעולם ומדינות בעולם), וזיהוי יצירות אמנות מפורסמות. שלב הקושי המקסימלי שונה בין נושא לנושא. עבור כל תשובה שהגולש עונה עליה נכונה, נתרמים 10 גרגירי אורז. נותני חסות שונים, המקבלים פרסום באתר, תורמים את הכסף הדרוש למימון האורז והעלויות הנוספות הדרושות כדי להמשיך לקיים את האתר. התרומות מועברות על ידי תוכנית המזון העולמית של האו"ם (WFP), המתחילה מבנגלדש. השותף של Free Rice הוא מרכז ברקמן לאינטרנט וחברה (Berkman Center for Internet & Society) באוניברסיטת הרווארד. במרץ 2009 הרים האתר תרומה לתוכנית המזון העולמית של האו"ם. עיקר המדינות המקבלות את תרומות האורז הן בנגלדש, קמבודיה, בהוטן, אוגנדה ונפאל, אף על פי ש-Free Rice יכול לנדוד ברחבי העולם (כך היה ב-2008). נכון ל-2008, מקים האתר תרם יותר מ-213,000$ ל-WFP, מה שעודד אנשים להיכנס לאתר בהמשך. ב-20 בנובמבר 2007, השיק WEP את הקמפיין "להאכיל ילדים לקראת חג ההודיה". בששת חודשי הפעילות הראשונים, תרם האתר מעל ל-42 מיליארד גרגירי אורז. חודש אחד לאחר תחילת תוכנית השיווק, הגולשים צברו מספיק נקודות עבור מיליארד גרגירי אורז. תוכנית המזון העולמית של האו"ם קבעה שהכמות הזאת יכולה להאכיל 50,000 אנשים ליום, מאחר שהיא דורשת 400 גרם או כ-19,200 גרגירי אורז על מנת להאכיל מבוגר ליום. על פי החישוב הזה, ב-2008, נתרם מספיק אורז על מנת להאכיל מעל ל-6,000 אנשים מדי יום במשך אותה שנה. נכון לאפריל 2013, תרם האתר מעל ל-10 מיליון ארוחות, בחישוב של שתי ארוחות ליום. זוכה בחירת יאהו של שנת 2007 - קטגוריית צדקה. זוכה פרס ברקמן למקים האתר FreeRice.com, ג'ון ברין. ברין קיבל את הפרס ב-16 במאי 2008. בחגיגות יום השנה העשירי למרכז ברקמן עבור אינטרנט וחברה של אוניברסיטת הרווארד, מקבלי פרסי ברקמן נבחרו עבור תרומותיהם יוצאות הדופן להשפעת האינטרנט על החברה בעשור האחרון. 7 באוקטובר 2007 - FreeRice עולה לרשת עם 830 גרגירי אורז שנתרמו ביום הראשון. 10 בנובמבר - FreeRice שוברת את השיא היומי של 100,000,000 גרגירים ליום עם 122,377,240 גרגירי אורז שנתרמו. 28 בנובמבר 2007 - בעזרת תמיכה מתמשכת מצד ספונסר, FreeRice מכפילה את מספר הגרגירים עבור הגדרה נכונה מ-10 ל-20. 17 בדצמבר 2007 - FreeRice שוברת את השיא היומי של 300,000,000 גרגירים עם 358,559,540 גרגירים שנתרמו. 19 בדצמבר 2007 - 10 מיליארד גרגירים נתרמים בסך הכול. 25 בפברואר 2008 - 20 מיליארד גרגירים נתרמים בסך הכול. 29 ביולי 2008 - 40 מיליארד גרגירים נתרמים בסך הכול. פברואר 2009 - 60 מיליארד גרגירים נתרמים בסך הכול. יוני 2010 - 80 מיליארד גרגירים נתרמים בסך הכול. אוגוסט 2013 - 100 מיליארד גרגירים נתרמים בסך הכול. מדיה וקבצים בנושא אורז חינם בוויקישיתוף אתר האינטרנט הרשמי של אורז חינם (באנגלית) אורז חינם, ברשת החברתית פייסבוק אורז חינם, ברשת החברתית אקס (טוויטר) FreeRice.com סך התרומות האתר של WTP http://www.wfp.org/node/259 http://news.bbc.co.uk/2/hi/europe/7088447.stm http://www.slideshare.net/GreenBeingNancy/400-grams-of-rice http://uk.promotions.yahoo.com/finds2007/charity/
אולסן

אוּלְסָן (תעתיק הנגול: 울산광역시, תעתיק הנג'ה: 蔚山廣域市) היא עיר נמל מטרופוליטנית והעיר השמינית בגודלה בקוריאה הדרומית. על פי מפקד האוכלוסין האחרון משנת 2020 אוכלוסיית העיר מנתה כ-1.135 מיליון תושבים. אולסן היא כור התעשייה של קוריאה הדרומית, ובסביבתה נמצאים, בין היתר, המפעלים הגדולים בעולם לרכב ולספנות של יונדאי, ובתי הזיקוק לנפט - הגדולים בעולם גם הם - של תאגיד האנרגיה SK. התוצר המקומי הגולמי של העיר בשנת 2008 עמד על קרוב ל-64,000 דולר לנפש, גבוה באופן ניכר מיתר ערי קוריאה הדרומית; לו הייתה העיר מדורגת כ"מדינה" היא הייתה השלישית בעושרה בעולם, כשהיא עוברת את נורווגיה, סינגפור, ארצות הברית, הונג קונג ושווייץ. העיר מחולקת לחמש נפות: בּוּק-גוּ, דוֹנג-גוּ, ג'וּנג-גוּ, נָם-גוּ ואוּלג'וּ-גוּן. אולסן היא ביתה של קבוצת הכדורגל "נְמֵרֵי יונדאי" מהליגה המקצוענית של קוריאה הדרומית, שמגרש הבית שלה, אצטדיון מוּנְסוּ, אירח כמה מהמשחקים במונדיאל 2002. כמו כן בעיר פועלת אוניברסיטה שנוסדה ב-1969 ובה לומדים כ-10,500 סטודנטים. העיר שוכנת בדרום-מזרח המדינה על שפת ים יפן כ-307 ק"מ דרום-מזרחית לבירה סיאול, והיא גובלת עם מחוזות צפון קיאנגסאנג מצפון-מערב, דרום קיאנגסאנג ופוסאן מדרום-מערב. האקלים באולסן הוא אקלים סובטרופי לח המושפע ממונסונים והעיר נהנית מחורפים קרירים ויבשים (מתונים במושגים קוריאניים) וקיצים חמים ולחים. הטמפרטורות הממוצעות נעות בין 2.2°C בינואר ו-26.1°C באוגוסט, ועיקר הגשמים יורדים בין אפריל לספטמבר, כשבחורף כמות המשקעים נמוכה. ארצות הברית פורטלנד, אורגון, ארצות הברית (מ־1987) הרפובליקה העממית של סין צ'אנגצ'ון, ג'ילין, הרפובליקה העממית של סין (מ־1994) ברזיל סנטוס, סאו פאולו, ברזיל (מ־2002) רוסיה טומסק, טומסק, רוסיה (מ־2003) טאיוואן חוואליין, טאיוואן אתר האינטרנט הרשמי של אולסן (בקוריאנית) אתר האינטרנט הרשמי של אולסן (באנגלית) אתר האינטרנט הרשמי של אולסן (ביפנית) אתר האינטרנט הרשמי של אולסן (בפוטונהואה) מגזין התושבים הזרים באולסן רויטרס, "אל תעצרו לאנשים ליד הגשר, הם יקפצו": הסיפור העצוב על העיר של יונדאי, באתר TheMarker‏, 30 בספטמבר 2018 אולסן, באתר אנציקלופדיה בריטניקה (באנגלית) South Korea: Administrative Division (Provinces, Counties, Cities and City Districts) - Population Statistics, Charts and Map, www.citypopulation.de עיר מטרופוליטנית - בהנגול: 광역시 - "'גְווַאנְגְיוֹקְסִי" - עיר מיוחדת בעלת סמכויות זהות למחוז, ישנן 6 ערים כאלו במדינה, האחרות הן פוסאן, אינצ'ון, דאיגו, טג'אן וקוואנגג'ו.
צ'נגוון

צַ'נְגְווֹן (תעתיק הנגול: 창원시, תעתיק הנג'ה: 昌原市) היא בירת מחוז דרום קיאנגסאנג בדרום קוריאה הדרומית. העיר שוכנת בסמוך לשפת מפרץ מָסָן של מצר קוריאה שמעברו הדרומי נמצאת יפן ומוקפת בהרים. על פי מפקד האוכלוסין האחרון משנת 2020 אוכלוסיית העיר מנתה כ-1.029 מיליון תושבים. צ'נגוון היא עיר חדשה, שבמתכונתה הנוכחית נוסדה ב-1974 על מנת לשמש מוקד תעשייתי ובירה מחוזית. ב-1 ביולי 2010, משיקולים עסקיים ותקציביים, אוחדה צ'נגוון, שבה חיו מעט יותר מחצי מיליון תושבים, עם שתי שכנותיה מָסָן וגִ'ינהאי ליצירת העיר הגדולה הנוכחית. העיר היא משכנם של מפעלי תאגידים מובילים רבים, ביניהם סמסונג, LG ויונדאי, והיא מצטיינת בתוצר אזורי שגדול אף מזה של הערים קוואנגג'ו וטג'אן הגדולות ממנה. בתחום הסביבה והתיירות, צ'נגוון מצטיינת בהיותה "ירוקה", חרף התיעוש הרב שבה. מאגר ג'ונם שבעיר הוא אתר נדידת ציפורים חשוב, והגדול בקוריאה. במהלך עונת השיא בחורף, ניתן לצפות במקום בעשרות אלפי ציפורים ביום. פסטיבל צפרות מתקיים מדי שנה. האוניברסיטה הלאומית של צ'נגוון נוסדה בשנת 1991 ולומדים בה כ-15,000 סטודנטים. מדיה וקבצים בנושא צ'נגוון בוויקישיתוף אתר האינטרנט הרשמי של צ'נגוון (הקישור אינו פעיל, 7 בדצמבר 2019) https://www.citypopulation.de/en/southkorea/gyeongsangnam/admin/
אלולים

אָלוּלים היה מלך ארידו הראשון. לפי רשימת המלכים השומרית היה המלך הראשון של שומר, מה שעושה אותו למלך המתועד הראשון בעולם. הוא מלך בתקופה הטרום-שושלתית של שומר (תקופה בה המלוכה לא השתייכה לשושלות מלוכה). ברשימת המלכים השומרית נאמר: לאחר שהמלכות ירדה מהשמיים, המלכות הייתה ב"ארידוג: (ארידו). בארידוג, אלולים נעשה מלך, הוא שלט 28,800 שנים". משמעות שמו של אלולים בשפה השומרית הוא "קרן הצבי האדום" או "זרע הצבי האדום". החוקר ג'רמיה פיטרסון מציע שהדבר עשוי לשקף את האמונה המסופוטמית שנפוצה בשחר ההיסטוריה כי בני האדם נראו בצורה דמוית חיות. רשימת המלכים השומרית ג'רמיה פיטרסון באתר academia Jeremiah Peterson, ‏THE DIVINE APPOINTMENT OF THE FIRST ANTEDILUVIAN KING: NEWLY RECOVERED CONTENT FROM THE UR VERSION OF THE SUMERIAN FLOOD STORY (JCS 70), Journal of Cuneiform Studies, 2018, באתר Academia.edu
טילו זראצין

טילוֹ זָרָאצין (גרמנית: Thilo Sarrazin; נולד ב-12 בפברואר 1945) הוא פוליטיקאי גרמני מהמפלגה הסוציאל-דמוקרטית. בין השנים 2002 ל-2009 כיהן כשר האוצר של מדינת ברלין, ובשנת 2009 היה חבר בוועד המנהל של הבונדסבנק, הבנק המרכזי של גרמניה. בשנת 2010 פוטר מהנהלת הבנק לאחר שבמהלך קמפיין להשקת ספרו "גרמניה מחסלת את עצמה", העניק ריאיון ליומון "די ולט", בו יצא בהערות כנגד המוסלמים, וכמו כן השיב לשאלת המראיין "האם יש גם זהות גנטית (לכל עם)?" כי "כל היהודים חולקים גן מסוים, לבסקים יש גנים מסוימים, המבדילים אותם מאחרים". בעקבות דבריו קראה קנצלרית גרמניה אנגלה מרקל לסלק אותו מתפקידו, ואליה הצטרף גם שר החוץ, גידו וסטרוולה. זראצין הגיב למבקריו כי ציטט ממחקר של הגנאלוג גיל עצמון שהתפרסם לאחרונה וממחקרים נוספים, מתוך עניין שזה עורר בו, ולא כהצהרה גזענית. מדיה וקבצים בנושא טילו זראצין בוויקישיתוף אתר האינטרנט הרשמי של טילו זראצין (בגרמנית) הראיון באתר היומון די ולט דודי גולדמן, מחקר עולמי חדש מגלה: נמצא הגֶן היהודי, באתר ynet, 7 ביוני 2010 Phantasma „Juden-Gen“ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אואולו

אואולו (בפינית: Oulu, בשוודית: Uleåborg) היא העיר השישית בגודלה בפינלנד, והגדולה ביותר בצפון המדינה. אואולו שוכנת לשפת שפכו של נהר בעל שם זהה (Oulujoki) המתרוקן אל מפרץ בוטניה, במערב חלקה הצפוני של פינלנד, כ-200 ק"מ מדרום לחוג הארקטי, ו-130 ק"מ מגבול שוודיה. מיקומה העניק לה את שמה השוודי, שפירושו: "המצודה על נהר אואולו". היא נוסדה ב-8 באפריל 1605 על ידי קרל הרביעי, מלך שוודיה, לאחר הסכם שלום עם רוסיה שהסיר להלכה את איום התקיפה ממזרח בדרך-הנהר. האזור הסובב אותה היה מאוכלס כבר הרבה קודם, והנהר שימש ערוץ מסחר ותיק. השריפה הגדולה באואולו שפרצה ב-1822 הרסה חלק נכבד מהעיר, והאדריכל קרל-לודוויג אנגל, שמזוהה עם המבנים המהודרים סביב כיכר הסנאט בהלסינקי, נקרא לתכנן את בנייתה מחדש. רק שינויים קלים עברו מאז הושלמה הבנייה של אואולו המודרנית ועד ימינו, כשצריח הקתדרלה - גם היא בעיצובו של אנגל - הושלם ב-1844. העיר הפופולרית היא המרכז המנהלי, החינוכי, המסחרי והתעשייתי של צפון פינלנד, ובה חיי תרבות עשירים הכוללים פסטיבלי מוזיקה ואמנות, לרבות פסטיבל וידאו שנתי בקיץ ואליפות העולם בנגינה על גיטרת אוויר; אירועי ספורט ועוד. האוניברסיטה של אואולו נוסדה ב-1958 ובה למדו ב-2008 כ-16,600 תלמידים. קבוצת ההוקי קרח של העיר זכתה באליפות ליגת העילית הארצית 5 פעמים בין 1981–2008. 17%‏ מהתושבים באואולו הם תחת גיל 15, ו-12.5% הם בני 65 ומעלה. כלכלתה של העיר מבוססת בעיקר על מגזר השירותים אולם גם על תעשייה (נייר). המעסיקים הגדולים ביותר, לפי הסדר, הם העירייה, קריית בית החולים של צפון אוסטרובוטניה, קבוצת נוקיה והאוניברסיטה. נמל אואולו הוא מהעמוסים בנמלי מפרץ בוטניה. אואולו מקושרת היטב עם כל חלקי פינלנד באמצעות כבישים מהירים, רכבות, אוטובוסים ותעופה. סמל העיר מציג את דג הסלמון, שעליו התבססה כלכלתה של העיר בעת המוקדמת. ניקרגואה מטגלפה, ניקרגואה מדיה וקבצים בנושא אואולו בוויקישיתוף אתר האינטרנט הרשמי של אואולו (בפינית) אתר האינטרנט הרשמי של אואולו (בשוודית) אתר האינטרנט הרשמי של אואולו (באנגלית) אואולו, באתר אנציקלופדיה בריטניקה (באנגלית) אואולו, ברשת החברתית פייסבוק אואולו, ברשת החברתית אקס (טוויטר) אואולו, ברשת החברתית אינסטגרם אואולו, סרטונים בערוץ היוטיוב "65 מעלות צפון": העיתון של אואולו בשפה האנגלית זהו נתון שמתייחס לשטח הרשות המקומית, ומתוכו 6.8 אחוזים הם מים. שטח העיר-גופא הוא 384.9 קמ"ר. נתוני תום 2008 של הלשכה לסטטיסטיקה.
סבנה

סבנה הייתה חברת התעופה הלאומית של בלגיה משנת 1923 עד פירוקה בשנת 2001. החברה החלה לפעול ב-23 במאי 1923, כמוביל הלאומי של בלגיה. הטיסה המסחרית הראשונה שלה הופעלה בין בריסל ללונדון. מאוחר יותר החלה החברה לטוס לרוטרדם ולשטרסבורג, ביוני 1924 הטיסה לשטרסבורג הוארכה לבזל. בספטמבר 1924 נוספו טיסות לאמסטרדם והמבורג, ובמאי 1929 לאנטוורפן, דיסלדורף, ואסן. באותה תקופה סבנה החלה להפעיל לפעמים טיסות לקונגו הבלגית, אך עדיין לא הייתה טיסה ישירה בין בלגיה למושבה שלה. בשנת 1930, החלה לשתף פעולה עם אייר פראנס ולופטהנזה, אשר גם להם היו אינטרסים להפעלת טיסות ליעדים ברחבי אפריקה. עם פרוץ מלחמת העולם השנייה בשנת 1939, היה לסבנה צי של 18 מטוסים, במהלך המלחמה הפסיקה החברה את פעילותה באירופה, וטסה לקונגו בלבד. לאחר מלחמת העולם השנייה בשנת 1946, חזרה סבנה להפעיל את קוויה באירופה. ביוני 1947, הפעילה סבנה את הקו הטראנס אטלנטי הראשון שלה לניו יורק, תחילה באמצעות מטוסי DC-4, שהוחלפו מאוחר יותר במטוסי DC6B, ובכך הפכה לחברה האירופית הראשונה שפעלה מעבר לאוקיינוס האטלנטי. טיסה 548, של חברת סבנה יצאה מנמל התעופה הבינלאומי של ניו יורק, שדה אנדרסון שבניו יורק לבריסל שבבלגיה ב-15 בפברואר 1961. המטוס מדגם בואינג 707 התרסק בגישה לנחיתה בנמל התעופה של בריסל וכל הנוסעים, 72 במספר, נהרגו, כולל אדם אחד שהיה על הקרקע. בין הנוסעים שנהרגו, היו כל 18 חברי המשלחת האמריקאית לאליפות העולם בהחלקה אמנותית על הקרח שנערכה בפראג, צ'כוסלובקיה וכן 16 מבני המשפחה, המאמנים והשופטים. ערך מורחב – חטיפת מטוס סבנה ב-8 במאי 1972 נחטף מטוס בואינג 707 על ידי 4 (2 גברים 2 נשים) מחברי ארגון הטרור "ספטמבר השחור" שהיה בדרכו לנמל התעופה בן-גוריון, ארבעת החוטפים דרשו את שחרורם של 315 מחבלים מבתי הכלא בישראל. שניים מהחוטפים נורו ונהרגו על ידי לוחמים מסיירת מטכ"ל, מחופשים לטכנאי קרקע. חוטפת אחת נעצרה וישבה בבית הסוהר 7 שנים, ולאחר מכן נפטרה מסרטן ב-2012. החוטפת השנייה נעצרה וישבה 13 שנים בכלא; חיה כיום בעמאן. הנוסעת מרי הולצברג-אנדרסן, שהייתה חברת קיבוץ לוחמי הגטאות, בשבוע ה-28 להריונה, נורתה על ידי אחת החוטפות ומתה מפצעיה עשרה ימים לאחר מכן. באוקטובר 2001 החברה הכריזה על הליך פירוק. הפרלמנט הבלגי הקים ועדה לחקור את הנסיבות שהובילו לכך והמעורבות של סוויסאייר. אף נבדקו צעדים משפטיים אפשריים נגד סוויסאייר. אחת הסיבות לקריסת החברה הייתה העובדה שסוויסאייר לא עמדה בהיתחיבותה להזרים כספים לסבנה, משום שבאותו זמן הייתה בקשיים כלכליים בעצמה. סוויסאייר עצמה נכנסה להליך פירוק באותה שנה. אתר האינטרנט הרשמי של סבנה
אודו

האם התכוונתם ל... אודו (כלי נגינה) (אנ') (Udu) – כלי הקשה אפריקאי דמוי כד העשוי מחרס אודו (סדרת טלוויזיה) (Odo) – סדרת טלוויזיה בריטית-פולנית לילדים המשודרת בערוץ 5 הבריטי ‏U.D.O (אנ') – להקת הבי מטאל גרמנית שסולנה הוא אודו דירקשניידר (אנ') (Udo‏; יליד 1952) ODO קייב – אחד משמות העבר של קבוצת הכדורגל האוקראינית צסק"א קייב, ראו צסק"א קייב (כדורגל)#היסטוריה אישים אודו, מלך צרפת (Eudes ‏; 857–898) – מלך פרנקיה המערבית אודו הקדוש (אנ') (Odo, "אודו מקלוני"; 878–942) – אב המנזר השני של מנזר קלוני (במזרח צרפת), ראו קלוני (מנזר)#אבות המנזר אודו דה לאז'רי (Odo‏, Otho‏; 1042/1035–1099) – שמו המקורי של האפיפיור אורבנוס השני, שאף הוא היה "אודו מקלוני" (מאותו מנזר, לפני שהיה לאפיפיור) מאסימו אודו (Oddo; יליד 1976) – כדורגלן איטלקי דמויות אודו (מסע בין כוכבים) (Odo) – דמות בדיונית מסדרת הטלוויזיה "מסע בין כוכבים: חלל עמוק 9" אודומטר ("מד מרחק", "אודוגרף") – מכשיר המשמש למדידת המרחק שעבר כלי רכב
קבנקייסה

קבנקייסה, הר קֶבְּנֶה (בשוודית: Kebnekaise, בכתיב קדום יותר Kebnekajse - מצורות שונות של סאמית giebnne gájsse ו-Giebmegáisi, "שפיץ מיכסה הקדרה"), הוא ההר הגבוה בשוודיה. ההר הוא מסיף שמתרומם סמוך לקצה הצפוני של שוודיה בלפלנד, 70 ק"מ מערבית לקירונה (שקבנקייסה כלול בשטחה המוניציפלי). יש לו למעשה שתי פסגות, צפונית ודרומית, שמהן הדרומית (Sydtoppen) היא הגבוהה - עם 2,104 מטרים מעל פני הים, כאשר גובהה של הצפונית הוא 2,097 מטרים. לפנים הייתה הפסגה הצפונית גבוהה יותר, ובשל שינויים קרחוניים - שנמשכים עד עצם ימינו - חלו תמורות שהביאו להנמכתן של שתי הכיפות. במדידה ב-1922 היה גובה הפסגות 2,135 מטרים הצפונית ו-2,123 מטרים הדרומית. אם תימשך המגמה הגאולוגית שמיוחסת לפסגה הדרומית, היא צפויה לשוב להיות מספר שתיים. האזור שסביב קבנקייסה היה תמיד מיושב בסאמים נודדים. למסיף, שצורתו הכללית כמשולש הודות לשלושה עמקים המפרידים אותו מסביבתו, הצפיפות הקרחונית הגבוהה בשוודיה - מעל 40 קרחונים רובצים בשטח יחסית קטן. העומד על פסגת ההר יכול לראות כ-9 אחוזים משטחה של שוודיה[דרוש מקור], וכן חלק מנורווגיה. מסלול ההעפלה ניתן לצליחה בלוויית מדריך כשהיציאה היא מפונדק תחנת ההרים (Fjällstation) שלמרגלות ההר. בשנת 2007 העלתה רשות שמירת הטבע השוודית את ההצעה שמסיף הקבנקייסה יהווה גן לאומי חדש. בספרה של סלמה לגרלף "מסע הפלאים של נילס הולגרסון", מוצאה של אקא, מנהיגת להקת האווזים, הוא מקבנקייסה, והיא מכונה "אקא מקבנקייסה". מדיה וקבצים בנושא קבנקייסה בוויקישיתוף אתר המידע place/Mount-Kebne קבנקייסה, באתר אנציקלופדיה בריטניקה (באנגלית)
ימטלנד

מחוז ימטלנד (בשוודית: Jämtlands län, יֵמְטְלָנְדְס לֵן) הוא השלישי בגודל שטחו בין מחוזותיה המנהליים של שוודיה, ואחד הדלילים מבחינת אוכלוסייתו. הוא גובל במחוזות וסטרבוטן, וסטרנורלנד, יבלבורג ודלארנה ובנורווגיה. בירתו היא העיר אסטרסונד (Östersund‏, 43,800 תושבים ב-2005). המחוז מהווה 12 אחוז משטחה של שוודיה, ורובו מורכב מרמות הרריות ושממות שלג. אין יישובים מעל 4,000 נפש מלבד הבירה. המחוז נוסד בראשית המאה ה-19 כאיחוד מנהלי של החבלים הריידלן וימטלנד, וסמלו מציג את סמלי שתי הפרובינציות ההיסטוריות. מבחינה פוליטית בולטות במחוז מפלגת הפועלים הסוציאל-דמוקרטית של שוודיה ומפלגת המרכז, מה שאינו שכיח בשוודיה, אולם מבטא את זיקתו של האזור לנורווגיה השכנה. מרביתם של התושבים חיים סביב האגם סטוּרכן (Storsjön, "האגם הגדול"). הכלכלה מושתתת בעיקר על חברות קטנות, כשסקטורים בולטים הם תעשיית העץ ותיירות. מדיה וקבצים בנושא מחוז ימטלנד בוויקישיתוף אתר האינטרנט הרשמי של ימטלנד ימטלנד, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של שוודיה. אתם מוזמנים לתרום לוויקיפדיה ולהרחיב אותו.
F-89 סקורפיון

נורת'רופ F-89 סקורפיון (אנגלית: Northrop F-89 Scorpion) היה מטוס קרב סילוני שעוצב בשנת 1948 כמטוס מיירט לכל מזג אוויר עבור חיל האוויר האמריקאי והיה בשימוש משמר האוויר הלאומי של ארצות הברית. למרות היותו מעוצב עם כנף ישרה שמקטינה את הביצועים, הייתה לו יכולת תימרון טובה מאוד. היה זה מטוס הקרב הראשון בחיל האוויר האמריקאי שצויד בטילים מונחים, והיה גם הראשון שנשא רקטת אוויר-אוויר גרעינית - ה-AIR-2 ג'יני. מדיה וקבצים בנושא F-89 סקורפיון בוויקישיתוף ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
אותו-ח'גל

אוּתוּ-חֶ'גַל היה מלך שומר הראשון אחרי מאות שנים של שלטונם של אכדים וגוּתים. מלך במאה ה-22 לפנה"ס. הוא השתייך לשושלת החמישית של ארך. מלך בין השנים 2114-2120 לפי הכרונולוגיה התיכונה, והשנים 2055–2048 לפי הכרונולוגיה הנמוכה. היה מושל של ארך, הוא התמרד נגד הגוּּתים בעזרת מושלים שומריים אחרים בסביבות המאה ה-22 לפני הספירה. אחרי הניצחון הוא הכריז על עצמו כמלך. בכתובת ששרדה מתיאור מלחמתו של אותו-ח'גל בגותים מתואר איך עודד אותו-ח'גל את חייליו באומר:”אנליל הסגיר לידי את הגותים! איננה גבירתי היא עוזרתי, דומוזי אמה-אושומגל-אנה חרץ את הדין למעני, הוא נתן לי את גילגמש בן נינסון למגן!.... הוא מילא את אנשי ארך, אנשי כּוּלבּ שמחה, ואנשי עירו הלכו אחריו כאיש אחד” לאחר הניצחון הוא לא הצליח לשמר את מעמדו ולאחר כמה שנים אור-נמו, שליט אור, הכריז על עצמו מלך ויסד את השושלת אור 3. בתו של אותו-ח'גל נישאה לאור-נמו. בנם מנישואים אלה שולגי ירש את אביו אור-נמו לאחר מותו. רשימת המלכים השומרית מדיה וקבצים בנושא אותו-ח'גל בוויקישיתוף אנציקלופדיה מקראית -כרך ח, עמ' 584 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מועדון הכדורגל זניט

האם התכוונתם ל... זניט סנקט פטרבורג – מועדון כדורגל רוסי מהעיר סנקט פטרבורג זניט-2 – קבוצת המילואים של זניט זניט פנזה – מועדון כדורגל רוסי מהעיר פנזה זניט צ'ליאבינסק – מועדון כדורגל רוסי מהעיר צ'ליאבינסק זניט איז'בסק – מועדון כדורגל רוסי מהעיר איז'בסק זניט אירקוטסק – מועדון כדורגל מהעיר אירקוטסק זניט סמרה – מועדון כדורגל מסמרה שבעבר נקרא בשם "זניט" זניט מוסקבה – מועדון כדורגל חובבני המתמודד במחוז מוסקבה של הליגה השלישית ברוסיה
רשימת המלכים השומרית

רשימת המלכים השומרית הוא כתב יד עתיק שנכתב במקורו בשומרית, המונה את מלכי שומר משושלות שומריות ושכנות, שנות המלוכה שלהם, ומקומה של מלכותם ה"רשמית". היו שהצביעו על דמיון בין רשימה זו לבין רשימות הדורות הקדומים בספר בראשית (מאדם עד נח ומנח עד אברהם), כאשר בשתי הרשימות ישנה ירידה הדרגתית בשנות חייהם של האישים המצוינים בהן, משנות חיים ארוכות מאוד (בממדים מיתיים ) בתחילת הרשימה, עד לסדרי גודל הדומים יותר למציאות שאנו מכירים בסופה. במהלך תקופת הברונזה, הלכה והפכה הרשימה לכלי פוליטי בידי גורמים שונים. הגרסה הסופית והיחידה המוכרת לנו, מתקופת הברונזה התיכונה, נועדה לאשש את טענות מלכי שושלת איסין להגמוניה על העיר לרסה וערי מדינה שכנות בדרום מסופוטמיה. שושלת זו לא מוזכרת ברשימה. *השמות והתאריכים האלו לא כלולים בכל הגרסאות של הרשימה לפי הרשימה ידוע שבשושלת הזאת היו 5 מלכים ששלטו בתקופה של כיבוש הגותים במסופוטמיה. הרשימה לא מודיעה לנו שום פרט על אותם המלכים, אפילו את שמותיהם. אנחנו יודעים את שמותיהם ממקורות אחרים. *התואר הזה נכלל לא בכל הגרסאות של הרשימה. שושלת לגש 2 (בערך 2093-2046 לפנה"ס (כרונולוגיה נמוכה)) לא מוזכרת ברשימה, אבל אנחנו מכירים אותה היטב מהכתובות. ערך מורחב – תקופת איסין-לרסה מדינות ריבוניות של אמוריים במסופוטמיה תחתונה שהיו ערי המדינה הדומיננטיות בדרום מסופוטמיה לאחר נפילת שושלת אור 3. מלכי השושלת הראשונה של איסין - על פי הכרונולוגיה התיכונה בין השנים 2017–1794. *הפרטים האלו נכללו לא בכל הגרסאות של הרשימה. השושלת של לרסה (בערך 1763-2025 לפנה"ס (כרונולוגיה תיכונה)) . שושלת זאת אינה מוזכרת ברשימה שהגיעה עד מלכי איסין. שומר מסופוטמיה מיתולוגיה מסופוטמית האימפריה האכדית גותים מלכי בבל מלכי אשור כרונולוגיה של המזרח הקרוב העתיק מיתוסים של מבול#במיתולוגיה המסופוטמית נתן וסרמן ויגאל בלוך, האמורים: מסופוטמיה בראשית באלף השני לפנה"ס, כרמל, 2019 מדיה וקבצים בנושא רשימת המלכים השומרית בוויקישיתוף רשימת המלכים השומרית (באנגלית) Crawford, Harriet (1991). Sumer and the Sumerians. Cambridge University Press. p. 19. Ox.ac.uk 259ff. (The Electronic Text Corpus of Sumerian Literature). [1] (The Electronic Text Corpus of Sumerian Literature).
סל קל

סל קל הוא מותג שהפך לשם גנרי עבור כיסא נישא המותאם לתינוקות. לרוב משמש הסל קל גם כמושב בטיחות להושבת התינוקות בבטחה בעת נסיעה במכונית. בדגמים מסוימים ניתן להסב את הסל קל כך שיחובר על עגלת תינוקות או ישמש ככיסא אוכל. שמו של הסל קל נגזר מן הקלות שבה ניתן להעבירו ממקום למקום (למשל מן הרכב לבית) מבלי להוציא את התינוק, ובדרך כלל לסל קל יש ידית נשיאה המקלה על ניודו. לעיתים חיבורו של הסל קל לחגורת הבטיחות של הרכב נעשה באמצעות בסיס, דבר המאפשר חיבור לרכב וניתוק ממנו ביתר קלות. כיון שהישיבה בסל קל היא בתנוחה מכופפת, יצאו אורתופדים כנגד הורים המשאירים את תינוקם לזמן ממושך בסל קל. על פי המלצה זו, יש למעט את השימוש בסל קל כדי שלא לגרום להתפתחות איטית או לא-סימטרית של התינוק. מנגד, יש שטענו כי אין בדברים ממש וכי הסל קל בנוי בצורה ארגונומית שאינה גורמת נזק לתינוק[דרוש מקור]. מדיה וקבצים בנושא סל קל בוויקישיתוף מקור באנגלית
דורון לנצט

דורון לנצט (נולד ב-28 באוקטובר 1948) הוא פרופסור מן המניין במחלקה לגנטיקה מולקולרית במכון ויצמן ברחובות, ראש מרכז קראון לחקר הגנום. אביו פרופ' משה לנצט, היה פרופסור למיילדוּת וגינקולוגיה, שימש כראש מחלקת יולדות בבית החולים קפלן, חוקר וסופר. אימו שפרה לבית גינזבורג היא נכדתו של יצחק אייזיק בן-טובים. דורון לנצט סיים את לימודי התואר הראשון לכימיה באוניברסיטה העברית בירושלים והמשיך ללימודי דוקטורט באימונולוגיה כימית במכון ויצמן למדע. לאחר השתלמות בארצות הברית, באוניברסיטת הרווארד ובאוניברסיטת ייל, חזר ארצה והשתלב בסגל מכון ויצמן למדע. פרופסור לנצט היה בין מנהלי מרכז הידע הגנומי בישראל מטעם משרד המדע והוא חבר במועצת ארגון הגנום העולמי ובארגון האירופאי לביולוגיה מולקולרית. מחקריו הגנטיים של פרופסור לנצט עסקו בין השאר במנגנון הריח באדם ובגילוי גנים למחלות תורשתיות, בהם גנים התורמים לסכיזופרניה וגנים השולטים בתגובה לתרופה לטרשת נפוצה. כן היה שותף לפיתוח בסיס נתונים מקיף לכלל הגנום האנושי ופיתח במחקריו מודל ממוחשב למוצא החיים על כדור הארץ . בשנת 2008 זכה בפרס לנדאו לגנטיקה של האדם ובאותה שנה התמנה לדירקטור בחברת קמהדע. דורון חי בתל אביב, היה נשוי לנויה לנצט, שחקנית ובמאית תיאטרון ולהם שתי בנות. ביוני 2020 טען כי לא היה גל שני של נגיף הקורונה בישראל. באוגוסט הכיר בטעותו, התראיין וקבע שבהחלט היה גל כזה, ומאז לא הוסיף להתבטא פומבית בעניין הקורונה. מדיה וקבצים בנושא דורון לנצט בוויקישיתוף דורון לנצט, באתר גוגל סקולר המרכז לפיתוח קשרי אוניברסיטה-קהילה, האוניברסיטה העברית דורון לנצט במכון ויצמן GeneCards מאגר מידע גנטי במכון ויצמן שפרופסור לנצט בין מנהליו נעמי דרום, כיצד נוצרו החיים על כדור הארץ?, באתר TheMarker‏, 25 בספטמבר 2012 קובי מידן, ‏"אנשים בלילה" עם דורון לנצט, באתר iCast‏, 14 ביולי 2010 Lancet, Doron; Zidovetzki, Raphael; Markovitch, Omer. "Systems protobiology: origin of life in lipid catalytic networks". Journal of the Royal Society Interface. 15: 20180159. doi:10.1098/rsif.2018.0159. {{cite journal}}: פרמטר לא ידוע |data= (הצעה: |date=) (עזרה) Markovitch, Omer; Lancet, Doron. "Excess mutual catalysis is required for effective evolvability". Journal of the Royal Society Interface. 18: 243–266. doi:10.1162/artl_a_00064. {{cite journal}}: פרמטר לא ידוע |data= (הצעה: |date=) (עזרה) קמהדע - דו"ח תקופתי לשנת 2007 דורון לנצט ויצחק בן ישראל, "אין גל שני בישראל - וההוכחה היא במספרים", באתר ynet, 28 ביוני 2020 אלכסנדרה לוקש, החוקר מודה בטעות: "יש גבול לעיוורון - יש גל שני", באתר ynet, 3 באוגוסט 2020
גדול מספיק

במתמטיקה, בקבוצה סדורה ליניארית, נאמר שטענה P "מתקיימת לכל x גדול מספיק" אם קיים איבר   r {\displaystyle \ r} כך שלכל   x > r {\displaystyle \ x>r} הטענה P מתקיימת. האיבר r לא בהכרח ידוע, די בכך שידוע שהוא קיים. המושג הזה מאפשר לנסח טענות בצורה נוחה וקלה להבנה, תוך השמטת הפרטים שאינם מהותיים. לדוגמה, כל פולינום שהמקדם המוביל שלו חיובי הוא חיובי כאשר הארגומנט גדול מספיק. במספרים הטבעיים, הטענה כי P מתקיים לכל x גדול מספיק שקולה לטענה כי יש רק מספר סופי של מספרים שלא מקיימים את P. כלומר כמעט כל המספרים מקיימים את P. לדוגמה, הוכח כי הגרסה החלשה של השערת גולדבך נכונה לכל n גדול מספיק, אולם בתחילה לא היה ידוע חסם אפקטיבי על n. בהמשך היה הערך שמעליו ההשערה נכונה גדול כל כך, עד שלא ניתן היה לבדוק את ההשערה למספר הסופי של יוצאי הדופן האפשריים, ולכן הטענה לא הוכחה במלואה. פער זה נסגר ב-2013. דוגמה של שימוש במושג להגדרת בעיה היא גרסה קשה של בעיית וארינג העוסקת במציאת הערכים של   G ( k ) {\displaystyle \ G(k)} שהוא המספר המינימלי של חזקות k-יות הנדרשות כדי להציג כל מספר טבעי גדול מספיק. הביטוי קטן מספיק מתייחס למספרים ממשיים קרובים לאפס. אומרים שטענה P מתקיימת לכל x קטן מספיק אם קיים 0 < ϵ {\displaystyle 0<\epsilon } כך שלכל | x | < ϵ {\displaystyle |x|<\epsilon } , הטענה P מתקיימת.